Hindi News

Local

Chhattisgarh

Raipur

Chhattisgarh : Chief Minister Name Will Come Out Today, Will Be Announced In The Meeting Of The Legislator

बंद लिफाफे से आज निकलेगा मुख्यमंत्री का नाम, विधायक दल की बैठक में होगा ऐलान

2 वर्ष पहले



कॉपी लिंक

ऑर्ब्जबर मल्लिकाजुर्न, प्रदेश प्रभारी पुनिया के साथ चारों नेता आज दोपहर पहुंचेंगे रायपुर

राहुल गांधी के साथ हुई बैठक के बाद बंद लिफाफे में सौंपा गया है नाम, बैठक में पढ़ेंगे संदेश

रायपुर. जैसे-जैसे समय बीतता जा रहा है कि छत्तीसगढ़ के मुख्यमंत्री को लेकर संस्पेंस गहराता जा रहा है। इस बीच जहां समर्थकों का जमावड़ा कांग्रेस मुख्यालय \'राजीव भवन\' के सामने लग गया है, वहीं विधायकों को नजरबंद कर दिया गया है। सभी विधायकों को मीडिया से मिलने, बाहर जाने और किसी से भी बात करने पर रोक लगा दी गई है। माना जा रहा है कि विधायक सुबह से मीडिया से बात कर रहे थे, ऐसे में यह कदम उठाया गया है। एक ओर जहां छत्तीसगढ़ को लेकर दिल्ली में सीएम की कुर्सी फंसी हुई है, वहीं रायपुर में भी विधायकों को कांग्रेस मुख्यालय में रोक लिया गया है। मुख्यालय का मुख्य द्वार बंद कर दिया गया है। वहीं दूसरे तल पर जहां विधायक दल की बैठक होनी है, वहां बैरिगेट लगाकर नोबडी एलाउड का पोस्टर लगा दिया गया है।

1) ताम्रध्वज, टीएस सिंहदेव, भूपेश बघेल के बंगलों पर बढ़ाई गई सुरक्षा

छत्तीसगढ़ के मुख्यमंत्री के नाम पर अभी भी सस्पेंस बरकरार है। हलांकि उससे पहले ही नेता प्रतिपक्ष टीएस सिंहदेव और पीसीसी चीफ भूपेश बघेल के रायपुर व भिलाई स्थित बंगले की सुरक्षा बढ़ा दी गई है। वहां पायलेटिंग गाड़ियां भी पुलिस की पहुंच गई हैं। वहीं दुर्ग में भी ताम्रध्वज साहू के घर बड़ी संख्या में सुरक्षाकर्मी पहुंच गए हैं। तीनों नेताओं के बंगले पर समर्थकों का जमावड़ा लग गया है और समर्थन में नारेबाजी हो रही है।

छत्तीसगढ़ कांग्रेस के अध्यक्ष भूपेश बघेल के निवास पर जश्न का माहौल है। उनका निवास दुर्ग जिले के भिलाई सेक्टर 3 में हैं। उनके निवास पर सैकड़ों की संख्या में समर्थक है डटे हुए हैं। उनके समर्थकों के भूपेश के मुख्यमंत्री बनने की इतनी आशा है कि वे जमकर आतिशबाजी कर रहे हैं और खुशियां मना रहे हैं।

वहीं अंबिकापुर से विधायक और नेता प्रतिपक्ष टीएस सिंहदेव के रायपुर और अंबिकापुर स्थित बंगले पर सुबह से ही समर्थकों की भीड़ जुटना शुरू हो गई है। खास बात कि उनके समर्थक सरगुजा से 14 विधायक भी वहां पहुंचे हैं। समर्थकों में जमकर उत्साह और खुशी है। सभी समर्थक इस बात से उत्साहित हैं कि उनके ही नेता मुख्यमंत्री बनेंगे।

भूपेश बघेल से जब संगठन की जिम्मेदारी के बाद मुख्यमंत्री की कुर्सी को लेकर सवाल किया गया तो उन्होंने कहा कि कांग्रेस का हर जीता हुआ विधायक मुख्यमंत्री पद का उम्मीदवार है और मैं भी हूंं। हालांकि बाद में सभी नेताओं ने एक सुर में कहा है कि उनको पार्टी की ओर से जो जिम्मेदारी दी जाएगी, उसे निभाएंगे।

छत्तीसगढ़ के नए मुख्यमंत्री के ऐलान के बाद 17 दिसंबर को नई सरकार शपथ लेगी। प्रदेश प्रभारी पीएल पुनिया ने बताया कि रविवार को विधायक दल की दोपहर 12 बजे बैठक होगी। इसके बाद कांग्रेस नेता राजभवन जाकर राज्यपाल के सामने सरकार बनाने का दावा पेश करेंगे और विधायकों की सूची सौंपेंगे। फिर 17 दिसंबर सोमवार को साइंस कॉलेज में शाम 4.30 बजे नई सरकार का शपथ ग्रहण समारोह होगा।

शपथ ग्रहण को देखते हुए प्रशासन की ओर से पूरी तैयारी कर ली गई है। शपथ ग्रहण समारोह में केंद्र से आए राज्य के विशेष अतिथि, राज्यपाल, प्रदेश के नवनियुक्त विधायक, सभी राजनीतिक दलों के वरिष्ठ सदस्य, अन्य विशिष्ट व्यक्तियों के अतिरिक्त काफी संख्या में गणमान्य नागरिकों के आने की संभावना है। ऐसे में संभावित सभा स्थल साइंस कॉलेज के अनुरूप व्यवस्था की गई है।